اوکراینا: روسیا واکوم بومباسی قوللاندی
اوکراینا’نین واشینگتن بویوکائلچیسی اوکسانا مارکارووا، روسیا’نین اوکراینا’یا سالدیریلاریندا، جئنئوره (ژنو) سؤزلشمهسی اویارینجا قوللانیمی یاساقلانان واکوم بومباسی قوللاندیغینی بلیرتدی.
آمئریکان باسینیندا، مارکارووا’نین کونگره اویهلری ایله یاپدیغی گؤروشمهنین آردیندان یاپدیغی آچیقلامالارا ایلیشکین خبرلر یئر آلدی.
خبرلرده، مارکارووا’نین “روسلار بوگون اوکراینا’دا جئنئوره (ژنو) سؤزلشمهسی’نده قوللانیمی یاساقلانان واکوم بومباسینی قوللاندی. روسیا’نین اوکراینا’دا یاراتماغا چالیشدیغی ییخیم چوخ بویوکدور.” ایفادهلرینه یئر وئریلدی.
آغ سارای’دان “ساواش سوچو” دگرلندیرمهسی
اؤته یاندان سؤز قونوسو ادعالار، گونلوک باسین توپلانتیسیندا آغ سارای سؤزچوسو ژئن پساکی’یه سوْروُلدرُ.
پساکی، “بو خبرلری گؤردوک آنجاق هله تائید ائدهمهدیک. اگر دوغرویسا بو، ساواش سوچو اولور.” دئدی.
واکوم بومباسی، نوکلئئر اولمایان آنجاق اؤلدورمه گوجو ان یوکسک اولان بومبالاردان بیری اولاراق بیلینیر.
AA
azb_Arab azb_Arab azb_Arab azb_Arab azb_Arab azb_Arab azb_Arab azb_Arab dik_Latn